અમદાવાદ: શહેરની વી. એસ. હોસ્પિટલમાં એક પાકિસ્તાની કિશોરને કાર્ડિયાક સર્જરી કરી બચાવી લેવામાં આવ્યો છે. આ અંગેની વિગતો એવી છે કે તારાચંદ સુખદેવ માળી (ઉં.વ.૧૧) (પાકિસ્તાની નાગરિક), (મિરપુર સિન્ધ રહેવાસી) બ્લુબેબી સિન્ડ્રોમ જેને ટેટ્રોલોજી ઓફ ફેલોટ કહેવામાં આવે છે, તે હૃદયની કુદરતી ખોડખાંપણની બીમારી છે તેનાથી પિડીત હતો. આ બીમારી માટે તે કરાચીમાં ત્રણ થી ચાર મોટી હોસ્પિટલ જેવી કે આગાખાન હોસ્પિટલમાં સારવાર અર્થે ગયેલ. ત્યાં તેને આ બીમારીની સારવાર અર્થે ૧૪ થી ૧૫ વર્ષની ઉંમરે કરાવવાની સલાહ આપી હતી.